Ĝardeno de la Plantoj (Lillo)

La Ĝardeno de la Plantoj de Lillo (france Jardin des plantes) estas botanika ĝardeno situanta en la sudo de la urbo, en kvartalo Moulins. Ĝi estis enskribita kiel Monumento historia en decembro 1997. M Metro-stacio: 2 Porte de Douai - Jardin des Plantes Historio Inaŭgurita en 1948, la Ĝardeno de la Plantoj estis aranĝita de arĥitekto Jean Dubuisson kaj pejzaĝisto Jacques Marquis sur terpeco de ĉ. 11 hektaroj sur la loko de malnovaj fortifikaĵoj en la sud-oriento de la urbo kaj nun situanta en la limo de la teritorio. Oranĝejo estis konstruita en 1952 kaj ekvatora forcejo, elpensita de arĥitekto Jean-Pierre Secq, en 1970. En 2006, partnereco kun farmacia fakultato de Lillo estis starigita. Priskribo Elpensita laŭ miksa stilo, ĝi enhavas rozejon, gravan kolekton de dalioj, botanikajn kvadratojn organizitajn laŭ temoj, oranĝejon kaj ekvatoran forcejon. Gvidataj vizitoj Eblas profiti el senpagaj gvidataj vizitoj, kontaktante la oficejon de la Direkcio Parkoj kaj Ĝardenoj. Referencoj Vidu ankaŭ Lillo Listo de botanikaj ĝardenoj Forcejo Eksteraj ligiloj Retejo de urbo Lillo Arkivigite je 2014-06-16 per la retarkivo Wayback Machine Tradukfonto